รัฐบาลไทย-ข่าวทำเนียบรัฐบาล-พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมเชิงปฏิบัติการนำผู้ปกครองนักเรียนมาเยี่ยมนักเรียนในโครงการโรงเรียนอุปถัมภ์ (ครอบครัวอุปถัมภ์)
วันพฤหัสบดีที่ 7 กันยายน 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมเชิงปฏิบัติการนําผู้ปกครองนักเรียนมาเยี่ยมนักเรียนในโครงการโรงเรียนอุปถัมภ์ (ครอบครัวอุปถัมภ์)
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมเชิงปฏิบัติการนําผู้ปกครองนักเรียนมาเยี่ยมนักเรียนในโครงการโรงเรียนอุปถัมภ์ (ครอบครัวอุปถัมภ์) ปีการศึกษา 2560
ข่าวสํานักงานรัฐมนตรี471/2560
สพฐ.นําผู้ปกครองเยี่ยมนักเรียนโครงการโรงเรียนอุปถัมภ์(ครอบครัวอุปถัมภ์)
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมเชิงปฏิบัติการนําผู้ปกครองนักเรียนมาเยี่ยมนักเรียนในโครงการโรงเรียนอุปถัมภ์ (ครอบครัวอุปถัมภ์) ปีการศึกษา 2560เมื่อวันพฤหัสบดีที่ 7 กันยายน 2560 ณ โรงแรมอัญชลีน่า กรุงเทพฯ
พล.อ.สุรเชษฐ์ ชัยวงศ์กล่าวว่าโครงการโรงเรียนอุปถัมภ์ (ครอบครัวอุปถัมภ์)ดําเนินการโดยสํานักงานคณะกรรมการการศึกษาขั้นพื้นฐาน (สพฐ.) มีวัตถุประสงค์เพื่อสร้างโอกาสทางการศึกษา พร้อมทั้งพัฒนาศักยภาพทางวิชาการให้กับนักเรียนในเขตพัฒนาพิเศษเฉพาะกิจจังหวัดชายแดนภาคใต้ ส่งเสริมโอกาสการแลกเปลี่ยนเรียนรู้วัฒนธรรมวิถีชีวิต ในสังคมพหุวัฒนธรรม และยกระดับคุณภาพชีวิตของเยาวชนในเขตพัฒนาพิเศษเฉพาะกิจจังหวัดชายแดนภาคใต้
ทั้งนี้ กระทรวงศึกษาธิการได้วางแผนยุทธศาสตร์การจัดการศึกษาจังหวัดชายแดนใต้ในระยะยาวเพื่อเป็นแนวทางไปสู่เป้าหมายของการจัดการศึกษาในพื้นที่พิเศษอันมีความเป็นอัตลักษณ์เฉพาะพื้นที่ โดยน้อมนําพระราชดําริของพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่9และสมเด็จพระเจ้าอยู่หัวมหาวชิราลงกรณ บดินทรเทพยวรางกูร ในหลวงรัชกาลที่ 10 ตลอดจนนโยบายของรัฐบาล มาเป็นแนวทางจัดการศึกษาที่สอดคล้องกับบริบทของพื้นที่ในทุกมิติ
โดยในปีการศึกษา 2560 มีนักเรียนเข้าร่วมโครงการโรงเรียนอุปถัมภ์ (ครอบครัวอุปถัมภ์) จํานวน 265 คนประกอบด้วยนักเรียนจังหวัดปัตตานี 101 คน ยะลา 24 คน นราธิวาส 65 คน สตูล 32 คน และ 4 อําเภอของจังหวัดสงขลา 43 คน เป็นนักเรียนชั้นมัธยมศึกษาปีที่ 4 จํานวน 69 คน ชั้นมัธยมศึกษาปีที่ 5 จํานวน 95 คน ชั้นมัธยมศึกษาปีที่ 6 จํานวน 101 คนเข้าเรียนในโรงเรียนอุปถัมภ์จํานวน 42 โรงเรียน ซึ่งเป็นโรงเรียนที่ตั้งอยู่ในเขตกรุงเทพฯ และปริมณฑลจํานวน 30 โรงเรียน ภาคกลางจํานวน 1 โรงเรียน ภาคเหนือจํานวน 1 โรงเรียน ภาคตะวันออกเฉียงเหนือจํานวน 2 โรงเรียน ภาคตะวันออกจํานวน 3 โรงเรียน และภาคใต้จํานวน 5 โรงเรียน
สําหรับกิจกรรมที่ได้นําผู้ปกครองนักเรียนมาเยี่ยมนักเรียนครั้งนี้เพื่อเป็นการสร้างความสัมพันธ์อันดีต่อกันในการร่วมมือทุกด้าน ไม่เพียงแต่โครงการโรงเรียนอุปถัมภ์ (ครอบครัวอุปถัมภ์) เท่านั้น แต่เชื่อมโยงไปถึงโครงการของกระทรวงศึกษาธิการที่ต้องอาศัยความร่วมมือระหว่างประชาชนและภาครัฐ และเชื่อมั่นว่าการจัดการศึกษาตามนโยบายแผนงานของกระทรวงศึกษาธิการ จะนําไปสู่การศึกษาที่ยั่งยืนและเป็นตัวอย่างอันดีในการดําเนินงานขับเคลื่อนการศึกษาในภูมิภาคอื่นต่อไป
นายณรงค์ แผ้วพลสง รองเลขาธิการคณะกรรมการการศึกษาขั้นพื้นฐานกล่าวเพิ่มเติมว่า สพฐ. เป็นองค์กรหลักที่สําคัญต่อการพัฒนาการศึกษาในเขตพัฒนาพิเศษเฉพาะกิจจังหวัดชายแดนภาคใต้ โดยบูรณาการความร่วมมือจากหน่วยงานเพื่อมอบโอกาสทางการการศึกษาแก่นักเรียนอย่างเท่าเทียมกัน ซึ่งการจัดกิจกรรมครั้งนี้ประกอบด้วยผู้ปกครองนักเรียน ผู้บริหารสํานักงานเขตพื้นที่การศึกษา ผู้บริหารสถานศึกษา ครูผู้รับผิดชอบโครงการจากต้นสังกัด ครูพี่เลี้ยง บุคลากรทางการศึกษาในเขตพัฒนาพิเศษเฉพาะกิจจังหวัดชายแดนภาคใต้ เข้าร่วมการประชุมครั้งนี้จํานวน 320 คน
โดยมีเป้าหมายเพื่อให้ผู้ปกครอง ครู และบุคลากรทางการศึกษา ร่วมนิเทศติดตามการดําเนินโครงการ มีโอกาสพบปะแลกเปลี่ยนเรียนรู้ประสบการณ์ ปัญหาอุปสรรค และร่วมกันแสวงหาแนวทางพัฒนาโครงการ พร้อมทั้งส่งเสริมการมีส่วนร่วมระหว่างภาคประชาชนและภาครัฐ ในการขับเคลื่อนการส่งเสริมโอกาสทางการศึกษาให้มีการพัฒนามากยิ่งขึ้นต่อไป
บัลลังก์ โรหิตเสถียร: สรุป/รายงาน
ขอบคุณข้อมูล:สพฐ.
และภาพถ่ายจาก: etvMACและทีมงาน รมช.ศธ.